open-index/open-wikipedia-markdown huggingface dataset:
Craspedonispa

***Craspedonispa*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
Middelsstore (ca. 7 millimeter), avlange, mørke bladbiller med rødgult pronotum. Antennene er forhioldsvis lange og slanke, med 11 ledd. Pronotum er rundet, bredere enn langt, fint og tett punktert. Dekkvingene er nokså jevnbrede, med 10 rader av forholdsvis fine punkter, uten påfallende, opphøyde lengderibber.

## Levevis
Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artene lever på sukkerrør (neppe den opprinnelige vertsplanten da den ikke er innfødt i Amerika).

## Utbredelse
Slekten er kjent fra Trinidad og Tobago og Brasil.

## Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **[[Chalepini]]** Weise, 1910
******* slekten ***Craspedonispa*** Weise, 1910
******** *[[Craspedonispa modesta]]* Weise, 1910
******** *[[Craspedonispa saccharina]]* Maulik, 1930

## Litteratur
* ''Craspedonispa'' på ITIS
* Hispines of the World - ''Craspedonispa''

## Eksterne lenker

* 
*
Konduktivitet

**Konduktivitet** eller **ledningsevne** kan vise til

*Elektrisk konduktivitet
*Termisk konduktivitet
*Hydraulisk konduktivitet

## Se også
*Konduktans
Lake Malawi (band)

**Lake Malawi** er et tsjekkisk indie pop-band fra Třinec i Tsjekkia og ble grunnlagt i 2013. Band består av hovedvokalist, gitarist og keyboardist Albert Černý, bassist og keyboardist Jeroným Šubrt og trommeslageren Antonín Hrabal. Band ble grunnlagt av Černý, etter at han forlot sitt forrige band, Charlie Straight. Debut-EP-en *We Are Making Love Again* ble sluppet i 2015, etterfulgt av debutalbumet *Surrounded by Light* i 2017. Gruppen representerte Tsjekkia i Eurovision Song Contest 2019 med sangen «Friend of a Friend», hvor de kom på 11. plass i finalen.

## Bakgrunn
Lake Malawi ble grunnlagt av frontfigur Albert Černý etter at hans forrige band, Charlie Straight ble oppløst i september 2013. Bandnavnet Lake Malawi er inspirert av sangen «Calgary» av Bon Iver, fra bandets selvtitulerte album fra 2011. Gruppen ga senere ut debutsingelen «Always June» i 2014, og fremførte den live under et intervju med BBC London. I 2014 opptrådte Lake Malawi ved flere store tsjekkiske musikkfestivaler som Colours of Ostrava og Rock for People, samt The Great Escape Festival i Storbritannia. I 2015 utga gruppen sin første EP, *We Are Making Love Again*. De har vært oppvarmingsband for flere internasjonale artister som har hatt konserter i Praha, blant andre The Kooks, Mika og Thirty Seconds to Mars. I 2016 forlot trommeslager Pavel Palát bandet og ble erstattet av Antonín Hrabal.

I 2017 slapp de debutalbumet *Surrounded by Light* på eget merke. To singler ble utgitt fra albumet, tittelsporet «Surrounded by Light» og sangen «Paris», som begge tok seg inn på hitlisten Rádio – Top 100 i Tsjekkia. Hovedgitarist Patrick Karpentski forlot bandet sent i 2017.

I 2019 ble gruppen valgt til å representere Tsjekkia i Eurovision Song Contest med sangen «Friend of a Friend».

## Medlemmer
*Albert Černý (2013–) – vokal, gitar, keyboard
*Jeroným Šubrt (2013–) – bass, keyboard
*Antonín Hrabal (2016–) – trommer

### Tidligere
*Pavel Palát (2013–16) – trommer
*Patrick Karpentski (2013–17) – gitar

## Diskografi
### Studioalbum
**Surrounded by Light* (2017)
### EP
* *We Are Making Love Again* (2015)
### Singler

## Referanser


## Eksterne lenker
* 
* 
*
Rádio – Top 100 (Tsjekkia)

**Rádio – Top 100** (opprinnelig **Rádio Top 100 Oficiální**) er Tsjekkias nasjonale airplay-hitliste og utgis ukentlig av IFPI Tsjekkia. 

Utenom den offisielle topp 100-listen, er det også andre spesial-hitlister, blant annet **Rádio Top 50** som kun lister sanger med tsjekkiske og slovakiske artister. Hitlistene offentliggjøres på internett på nettsiden *ifpicr.cz/hitparada*, og hovedlisten presenterer de 100 mest spilte sangene på et utvalg tsjekkiske radiokanaler den foregående uken.

## Se også
*Slovakias Rádio Top 100 airplay-liste

## Referanser


## Eksterne lenker
*ifpicr.cz 
*Rádio Top 100
Rádio – Top 100 (Slovakia)

**Rádio – Top 100** (opprinnelig **Rádio Top 100 Oficiální**) er Slovakias nasjonale airplay-hitliste og utgis ukentlig av IFPI i nabolandet Tsjekkia, etter at den slovakiske IFPI-filialen ble nedlagt 31. desember 2009. Hitlisten er en ukentlig rangering av de 100 mest spilte sangene på et utvalg slovakiske radiostasjoner den foregående uken. 

Utenom den offisielle topp 100-listen, finnes også listen *Rádio Top 50* som kun lister sanger med tsjekkiske og slovakiske artister. Hitlistene offentliggjøres på internett på nettsiden *ifpicr.cz/hitparadask*.

## Se også
*Tsjekkias Rádio Top 100 airplay-liste

## Referanser


## Eksterne lenker

*Radio Top 100 Oficiálna
Srbuk

**Srbuhi Sargsjan** (armensk:Սրբուհի Սարգսյան, født 3. april 1994 i Jerevan i Armenia), kjent under artistnavnet **Srbuk**, er en armensk sanger. Sargsjan ble først kjent i Armenia da hun deltok i første sesong av den armenske versjonen av *[[The X Factor]]*, der hun endte på andreplass. I 2018 deltok hun i den åttende sesongen av ukrainske *[[The Voice]]*, og endte på fjerdeplass. Srbuk representerte Armenia i Eurovision Song Contest 2019 i Tel Aviv i Israel med låten «Walking Out».

## Bakgrunn
Sargsjan ble født 3. april 1994 i Jerevan, Armenias hovedstad. Hun studerte ved Komitas statlige musikkonservatorium i Jerevan, der hun lærte seg å spille instrumentet kanun.

I 2010 prøvesang Srbuk til den første sesongen av armenske *The X Factor*. Hun sang «Soon We'll Be Found» med artisten Sia og ble med på laget til musikeren Garik Papojan. Til slutt endte Srbuk på andreplass i konkurransen. I 2012 stiftet Srbuk bandet Allusion, og 2014 sang hun på Papojans singel «Boat» – ett av sporene til den russiske filmen *Лёгок на поми́не*.

I 2016 ga Srbuk ut sin debutsingel «Jete karogh es». I 2018 deltok hun i den åttende sesongen av *The Voice of Ukraine*, der hun hadde den ukrainske sangeren Potap som mentor, og endte på fjerdeplass. I november 2018 ble det offentliggjort at hun var valgt til Armenias representant til Eurovision Song Contest 2019 i Tel Aviv i Israel. Like etter offentliggjøringen, åpnet Armenias offentlige TV-selskap opp for at låtskrivere kunne sende inn sine bidrag til Srbuk. Bidraget ble «Walking Out» som Srbuk fremførte i semifinale 2. Låten ble imidlertid slått ut i semifinalen.

## Diskografi
### Singler
#### Som hovedvokalist

#### Som med-artist

## Referanser


## Eksterne lenker
* 
* 
*
Pænda

**Gabriella Horn** (født 1988), best kjent under artistnavnet **Pænda** (også skrevet **PÆNDA** og **Paenda**), er en østerriksk låtskriver og elektropop-artist. Hun representerte Østerrike i Eurovision Song Contest 2019 i Tel Aviv i Israel med sangen «Limits». 

## Bakgrunn
Horn vokste opp i byen Deutschlandsberg i delstaten Steiermark i Østerrike. Som seksåring begynte hun å synge i kor, og som 14-åring skrev hun sine første sanger. Hun lærte også å spille gitar og piano, og hun dro til hovedstaden Wien som 20-åring. Der studerte hun jazz og pop ved Vienna Music Institute og ble uteksaminert i 2013. 

Hun bor nå i Ottakring, der hun komponerer musikk, skriver tekster og melodier. Ved konserter får hun instrument- og vokalstøtte av søsteren sin og en venninne. Ved siden av musikkarrieren jobber hun også som sanglærer innen popsjangeren ved en musikkskole i Leobersdorf. I 2015 deltok hun i det tyske TV-talentshowet *Popstars*. 

Pænda representerte Østerrike i Eurovision Song Contest i Tel Aviv i mai 2019 med sangen «Limits».

## Diskografi

### Singler
* 2017: «Waves»
* 2018: «Good Girl»
*2018: «Paper-thin»
*2019: «Limits»

### Album
* 2018: *Evolution I*
*2019: *Evolution II*

## Referanser


## Eksterne lenker
* 
* 
* 
*
Stade Pierre-de-Coubertin (Cannes)

**Stade Pierre-de-Coubertin** er et fotballstadion i Cannes. Den brukes av AS Cannes. Den har en kapasitet på  tilskuere.

## Referanser


## Eksterne lenker
* Stade Pierre-de-Coubertin hos AS Cannes
La Bocca

**La Bocca** (oksitansk: *Laboucas*) er et strøk i den franske kommunen Cannes i departementet Alpes-Maritimes i Provence-Alpes-Cote d'Azur på den franske rivieraen.
KPN

**KPN** (**Koninklijke KPN N. V.**, også **Royal KPN N. V.**) er et nederlandsk selskap for fast og mobil telekommunikasjon. KPN ble etablert som et offentlig telekommunikasjonsselskap og er basert i Rotterdam, Nederland.

KPN har virksomhet vesentlig i det nederlandske telekommunikasjonsmarkedet. I Nederland har KPN 6,3 millioner fasttelefon-kunder. Dens mobile divisjon, KPN Mobile, har mer enn 33 millioner abonnenter i Nederland, Tyskland, Belgia, Frankrike og Spania under forskjellige merkenavn. Gjennom sitt eierskap i flere europeiske leverandører av Internett-tjenester, tilbyr KPN også Internett-tilgang til 2,1 millioner kunder, og selskapet tilbyr business network-tjenester og data transport i hele Vest-Europa.

## Eksterne lenker

* 
* Liste over tv-kanaler på KPN Interactieve TV 
* Liste over tv-kanaler på KPN Digitenne
Arild Andresen (filmregissør)

**Arild Andresen** (født 1967) er en norsk filmregissør og manusforfatter.

Han skrev og regisserte filmen *[[Kompani Orheim (film)|Kompani Orheim]]* fra 2012, basert på Tore Renbergs bok med samme navn. For filmen ble han og medmanusforfatter Lars Gudmestad nominert til Amandaprisen 2012 klassen beste regi og beste filmmanus og til Kanonprisen 2012 i klassen beste regi og beste manus. Han ble også nominert til Amandaprisen 2017 i klassen beste manus for filmen *[[Hjertestart]]*.

## Filmografi
### Spillefilm
* *[[Full dekning]]* (2022) – regi
* *[[Hjertestart]]* (2017) – regi og manus
* *[[Kompani Orheim (film)|Kompani Orheim]]* (2012) – regi og manus
* *[[Keeper'n til Liverpool]]* (2010) – regi

### TV-serier
* *[[Heimebane]]* (2018) – regi 2 episoder
* *[[Kampen for tilværelsen (norsk TV-serie)|Kampen for tilværelsen]]* (2014) – regi 2 episoder
* *[[Hjem (TV-serie)|Hjem]]* (2013) – regi 2 episoder
* *[[Gutta Boys]]* (2006) – regi 6 episoder

## Referanser


## Eksterne lenker
* 
* Anmeldelse av Hjertestart i VG
Hongset Røye kraftverk

**Hongset Røye kraftverk** er et vannkraftverk i Velfjord i Brønnøy kommune i Nordland.

Det utnytter et fall på 57 meter fra Fuglavannet. Vannet brukes til fiskeoppdrett.

Installert effekt er 25 kW fra en francisturbin. Årsproduksjon er 0,215 GWh.

## Referanser


## Kilder
* 
* NVE vannkraftdatabase

## Eksterne lenker
* Hongset Røye
Hedong kommanderi

**Hedong kommanderi** () var en historisk region i oldtidens Kina. Det var kjent under Qin- og Han-dynastiene i de første årene av keisertiden, men fantes også inn i middelalderen, som under Tang-dynastiet. 

Kommanderiet Hedong lå øst for Gulelven og dekket store deler av det som nå er provinsen Shanxi, og var sentrert rundt Yuncheng.

## Viktige persomer fra Hedong-kommanderiet
* Guan Yu
* Xu Huang
* Pei-klanen fra Hedong
Hausken kraftverk

**Hausken kraftverk** er et vannkraftverk ved Hallefjorden i Vanylven kommune i Møre og Romsdal.

Det er et elvekraftverk som utnytter et fall på ca 55 meter i Ytste Åramelva.

Installert effekt er 8 kW. Årsproduksjon er 0,04 GWh.

## Referanser


## Kilder
* 
* NVE vannkraftdatabase
Banksfuru

**Banksfuru** (*Pinus banksiana*) er et bartre i furufamilien som vokser i østlige Nord-Amerika.

Den blir opptil 27&nbsp;m høy med en stammediameter på 60 cm. Krona er glissen og uregelmessig. Barken er oransjegrå med vertikale furer. Nålene sitter parvis og er 2–5 cm lange og vridde. Konglene er 3–5,5&nbsp;cm lange.

Banksfuru vokser i rene bestander og er en pionerart som vokser fram etter skogbrann og andre forstyrrelser. Den kan også vokse sammen med andre trær som borreeik, rødfuru, *[[Populus grandidentata]]*, amerikaosp, papirbjørk, rødeik, weymouthfuru, rødlønn, balsamedelgran, kvitgran, svartgran, amerikalerk og balsampoppel. Mer sjeldent kan den vokse sammen med kviteik, *[[Prunus pensylvanica]]*, gråbjørk og rødgran.

Det meste av utbredelsesområdet ligger i Canada der nordgrensa strekker seg fra Mackenzie-elva i Nordvestterritoriene østover til Cape Breton i Nova Scotia. Sørgrensa går møt sørvest gjennom Maine, New Hampshire, nordlige New York, sentrale Québec og nordlige Ontario, Michigan, aller lengst nordvest i Indiana og nordøstlige Illinois, så mot nordvest gjennom Wisconsin, Minnesota, Manitoba, Saskatchewan og sentrale Alberta til lengst nordøst i Britisk Columbia.

Navnet hedrer den engelske vitenskapsmannen Joseph Banks.

## Galleri

Pinus banksiana forest.jpg|Skog i Nova Scotia
Jack Pine Barren.jpg|Furumo i New York
Pinus banksiana bark.jpg|Bark
Cones2.jpg|Hannkongler
Pinus banksiana cones.jpg|Kongler


## Referanser




## Eksterne lenker
*
Basketball under Arktiske vinterleker 2016

**Basketball under Arctic Winter Games 2016** ble arrangert fra 7. til 11. mars 2016 i AHL Gym i Nuuk på Grønland.

Det ble konkurrert i lagkonkurranse for gutter junior og jenter junior.

## Resultater gutter
### Resultat etter finaler

Alaska slo Nordvestterritoriene 65-53 i finalen, og Yukon slo Nunavut 79-61 i bronsefinalen. Toppscorere i turneringen for gutter ble Skye Shipton (118) for Alaska, foran Rj Adrian Siosan (94) for Yukon og Liam Larocque (80) for Nordvestterritoriene. 

## Resultater jenter
### Resultat etter finaler

Alaska slo Nordvestterritoriene 94-46 i finalen, og Nunavut slo Yukon 60-53 i bronsefinalen. Toppscorere i turneringen for jenter ble Angelline Isabella Nageak (94) for Alaska, foran Kendyl Carson (89) for Alaska og Linda Howard (80) for Nunavut. 

## Referanser


## Kilder
* Resultater gutter
* Resultater jenter
Michela Pace

**Michela Pace** (født 2001) er en maltesisk sanger som vant den første sesongen av *X Factor Malta* i 2019. Gjennom seieren ble hun Maltas representant i Eurovision Song Contest 2019, i tillegg vant hun en platekontrakt med Sony Music Italia. 10. mars 2019 ble det kjent at Pace skulle delta med låten «Chameleon».

Hun deltok også i den maltesiske nasjonale finalen i 2017 med sangen «Cruise Control», men nådde ikke finalen.

## Eurovision Song Contest
I januar 2019 ble Malta trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Malta hadde startnummer 11. «Chameleon» ble blant de ti beste i semifinalen, og Michela Pace kvalifiserte seg dermed til finalen lørdag 18. mai. I finalen ble hun nummer 14 av 26 deltakere.

## Referanser


## Eksterne lenker
* 
* 
* 
*
Miki Núñez

**Miguel «Miki» Núñez Pozo** (født 1996) er en spansk sanger som representerte Spania i Eurovision Song Contest 2019 i Tel Aviv i Israel, med sangen «La venda». I 2018 deltok han i den tiende sesongen av talentkonkurransen *[[Operación Triunfo]]*, der han endte på sjetteplass.

## Musikkarriere
### ''Operación Triunfo'' og Eurovision Song Contest
Før *Operación Triunfo*, studerte Miki gitar og piano samt administrasjon og ledelse. Han var også vokalist i coverbandet Dalton Bang, som han turnerte med i Catalonia. I 2018 prøvesang Miki for den tiende sesongen av realitykonkurransen *[[Operación Triunfo]]*, og endte opp som en av 18 finalister til den første tv-sendte programmet. Han nådde semifinale-rundene og endte til slutt på en sjetteplass.

Miki ble siden en av tretten *Operación Triunfo*-deltakere som fikk delta i programmets side-konkurranse for å velge Spanias deltaker til Eurovision Song Contest 2019. Han fremførte tre sanger: «Nadie se salva», en duett med Natalia Lacunza, og solosongs «El equilibrio» og «La venda». Mens «El equilibrio» ble slått ut i første runde, gikk sangene «Nadie se salva» og «La venda» videre til finalen *Eurovision Gala*. 20. januar 2019 ble Miki valgt av tv-seerne til å representere Spania i Eurovision Song Contest med «La venda». 

## Diskografi
### Singler

### Promosingler

### Andre sanger

## Referanser


## Eksterne lenker
* 
* 
* 
*
Pais Arena Jerusalem

**Pais Arena Jerusalem** (, *HaPais Arena Yerushalayim*), tidligere **Jerusalem Arena** (, *HaArena Yerushalayim*), er en flerbruksarena i Jerusalem. Arenaen ble finansiert og bygget av Jerusalems byråd og fondet til Mifal HaPayis, Israels nasjonale lotteriselskap. Bygget sto ferdig i september 2014 og ligger i Jerusalems sportskvartal, i nabolaget Malha, vegg i vegg med Teddy Stadium. Arenaen har seter til  tilskuere under basketball-kamper og  på konserter.

## Om arenaen

Innendørs har arenaen et areal på  kvadratmeter og kan huse idrettskonkurranser, konserter, internasjonale konferanser og kulturarrangementer. Arenaen har også et idrettsmedisinsk senter, klubbrom, kontorer og to mindre saler. Hele komplekset er på  kvadratmeter.

Arenaen er del av en rekke idrettsfasiliteter i Jerusalems sportskvartal, som også omfatter en svømmehall, tennisbaner og en isbane.

## Historie
I 2004 offentliggjorde Jerusalems ordfører, Ehud Olmert, at byrådet skulle starte byggingen av en ny basketball-arena innen ett år. Grunnsteinen ble lagt i desember 2005 a year. Prosjektet ble fullført sent i 2014 og kostet over 400 millioner shekel, en kostnad som ble delt mellom lotteriselskapet Mifal HaPayis, israelske idrettsmyndigheter og Jerusalem kommune. Arenaen åpnet offisielt dørene 11. september 2014.

## Referanser


## Eksterne lenker
*
Arktiske vinterleker 2016

**Arctic Winter Games 2016** ble arrangert fra 6. til 12. mars 2016 i Nuuk på Grønland. Arktiske vinterleker er en multisportkonkurranse og kulturarrangement for unge utøvere i nordlige og arktiske strøk.

## Sportsgrener
Følgende sportsgrener inngikk i konkurransedelen av lekene. Antall øvelser i parentes: 

* Alpine grener (24)
* Arktiske leker (35)
* Badminton (20)
* Basketball (2)
* Skiskyting (24)
* Alpine grener (24)

* Langrenn (36)
* Deneleker (3)
* Ishockey (6)
* Futsal (5)
* Primitiv skiskyting (24)

* Snowboard (20)
* Trugeløping (20)
* Bordtennis (24)
* Volleyball (2)
* Bryting (26)

## Medaljetabell

## Referanser


## Eksterne lenker
* Offisiell hjemmeside - Arctic Winter Games 2016
Jonida Maliqi

**Jonida Maliqi** (født 1983) er en albansk sanger, tv-programleder og forretningskvinne. Hun vant musikkonkurransen Kënga Magjike i 2008 med låten «Njëri nga ata». Maliqi endte også på tredjeplass i musikkonkurransen Festivali i Këngës i 2003 med låten «Frikëm se më pëlqen». Hun var jurymedlem under den femte sesongen av *The Voice of Albania* i 2016. I desember 2018 vant Maliqi Festivali i Këngës, som også var Albanias uttak til Eurovision Song Contest 2019, med låten «Ktheju tokës». Maliqi representerte Albania i konkurransen i Tel Aviv i Israel i mai 2019.

## Bakgrunn
Som 13-åring hadde Maliqi sin første store opptreden, da hun deltok musikkonkurransen Festivali i Këngës i Tirana. Hun deltok sammen med Aleksandër Rrapi og sangen «Planeti i fëmijëve». I 1997 deltok hun igjen, denne gangen sammen med Kastriot Tusha. Siden har Maliqi deltatt flere ganger i konkurransen, blant annet i 2004, 2006 og 2007. Hun var også programleder for samme konkurranse i 2010.

I 2008 stilte hun opp musikkonkurransen Kënga Magjike med låten «Njëri nga ata». Hun endte i finalen og ble utropt til vinner. 

I 2011 ga hun ut singelen «Fantastik» og stilte på nytt opp i Kënga Magjike, denne gang med låten «Thesar pa emër». 

Sommeren 2013 ga hun ut låten «Sonte» (*i kveld*) sammen med rapperne Blunt & Real, og samme høst deltok hun i Kënga Magjike med balladen «Ti». I 2015 utga Maliqi singelen «Jam bere si ti», skrevet av Flori Mumajesi. I 2018 slapp hun singelen «N'errësirë» som var skrevet av Olti Curri. I oktober 2018 kunngjorde kringkasteren RTSH at Maliqi skulle gjøre comeback i Festivali i Këngës etter elleve års fravær. Hun fremførte bidraget «Ktheju tokës» (*tilbake til landet*) som er skrevet av Eriona Rushiti og som handler om den albanske migrasjonen. Hun tok seg til finalen og ble senere kåret til vinner av konkurransen.

I januar 2019 ble Albania trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Albania hadde startnummer 14. I avstemningen ble «Ktheju tokës» blant de ti beste i semifinalen, og Maliqi kvalifiserte seg dermed til finalen lørdag 18. mai. I finalen ble sangen nummer 17 av 26 deltakere.

## Diskografi
### Album
*2005 – *Nuk të pres*

### Singler (utvalg)
*1995 – «Planeti i fëmijëve» (med Aleksandër Rrapi)
*2000 – «Çast»
*2001 – «Ik»
*2002 – «Do humbas më ty»
*2003 – «Vetëm një natë»
*2004 – «Frikem se me pëlqen»
*2005 – «Força e femrës» (med Tuna)
*2006 – «Pa identitet»
*2007 – «S'ka fajtor në dashuri»
*2008 – «Njëri nga ata»
*2011 – «Një orë më shumë»
*2011 – «Fantastik»
*2013 – «Sonte» (med DJ Blunt & Real)
*2015 – «Jam bërë si ti»
*2018 – «N'errësirë»
*2018 – «Ktheju tokës»

## Referanser


## Eksterne lenker
* 
* 
*
Ludovic Pollet

**Ludovic Pollet** (født 18. juni 1970) er en fransk tidligere fotballspiller som var profesjonell fra 1991 til 2006.

Pollet spilte 134 kamper på øverste nivå i Frankrike, for AS Cannes (1991 til 1995) og Le Havre AC (fra 1995 til 1999). I september 1999 ble han utlånt til Wolverhampton Wanderers FC (den gang andre divisjonsklubb) i England, som utløste opsjonen på kjøp etter noen uker. Han bodde der i fire sesonger og ble kåret til årets spiller i 2000.

Tilbake i Frankrike i 2003 avsluttet han sin karriere hos USL Dunkerque i CFA, der han ble med i staben i 2006. Han ble endelig utnevnt som trener av klubben i 2010. I begynnelsen av 2012 trakk han seg av personlige grunner. I juni 2012 signerte han som coach i Tarbes. I desember 2015 ble han trener for Gravelines, og i september 2018 trener i AS Cannes.

## Statistikk

## Referanser


## Eksterne lenker
*
Mimoecthispa

***Mimoecthispa*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
En middelsstor (ca. 8 millimeter), avlang, blank, gul og svart bladbille. Hodet er nokså lite, antennene kraftige, holdes gjerne samlet og framoverrettet. Pronotum er rundet, kraftig punktert. Antennene består av 8 ledd og er korte og noe utvidet mot spissen. Dekkvingene er noe utvidet bakover og har 8 hele og en forkortet punktstripe, stripene er ordnet parvis, og tre opphøyde lengderibber, punktene grove og noe spredte. I spissen har dekkvingene korte pigger.

## Levevis
Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på.

## Utbredelse
Slekten er utbredt fra Mexico i nord til Brasil i sør.

## Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **[[Chalepini]]** Weise, 1910
******* slekten ***Mimoecthispa*** Pic, 1927
******** *[[Mimoecthispa irregularis]]* Pic, 1927

## Litteratur
* ''Mimoethispa'' på ITIS
* Hispines of the World - ''Mimoecthispa''

## Eksterne lenker

* 
*
Amurtre

**Amurtre** (*Maackia amurensis*) er et løvfellende tre i erteblomstfamilien.

Det blir opptil 15 m høyt med en stammediameter på 60 cm. Barken er gråbrun, skaller av og har korkporer. Knoppene er synlige, noe som skiller *Maackia* fra den nærstående slekta *Cladrastis*. Bladene er 15–23 cm lange og ulikefinnede med 7–9 småblad som sitter motsatt langs hovedstilken. Unge blad er grågrønne og tett hårete, og seinere blir bladene mørkegrønne og glatte. Det er ingen spesiell høstfarge.

Blomsterstanden er en opprett, 5–9 cm lang klase med hvite, duftende blomster. Blomstringstida er i juni–juli. Frukten er en mørkebrun, flat, 3–7 cm lang og 1–1,2 cm bred belg med 1–4 frø. Den blir moden i september–oktober.

Arten har navn etter Amur, som i øst er grenseelva mellom Russland og Kina. Den er utbredt i Kina (Hebei, Heilongjiang, Jilin, Liaoning, Shandong og Indre Mongolia), Korea og Russlands fjerne østen.

Amurtre blir av og til dyrket i hager. Den vokser på all slags jord og tåler kalde vintre. I Norge kan den dyrkes til herdighetssone 5.

## Galleri

MaackiaAmurensisBark.jpg|Bark
Maackia amurensis 2016-05-09 9626.jpg|Synlige knopper
Maackia amurensis 2016-05-09 9621.jpg|Bladverk om våren
Maackia amurensis JPG1Fe2.jpg|Blad og blomster
Maackia amurensis - Shoreway Arboretum - Southern Maine Community College, South Portland, ME - IMG 8168.JPG|Blomster


## Litteratur
* 
* 
* 
* 
* 
* 

## Eksterne lenker
*
Pugu Huai’en

**Pugu Huai'en** (kinesisk: 僕固懷恩, pinyin: *Púgù Huáiēn*, død 27. september 765), formelt **prinsen av Da'ning** (大寧王), var en general under det kinesiske keiserdynastiet Tang. Hans etniske opphav var av tiele-folket. 

Han var instrumentell i den endelige nedkjempelse av Anshi-opprøret, men gjorde senere selv opprør mot keiser Daizong fordi han fryktet at han stod i fare for å bli anklaget for forræderi. Etter et første nederlag mot andre Tang-generaler avførte han sine egne styrker, med støtte fra allierte fra uighur-khaganatet (pinyin: *huihe*) og det tibetanske rike (pinyin: *tubo*), i et angrep mot selve Tang-hovedstaden Chang'an. Men han døde på veien dit.

## Referanser


## Litteratur
* *[[Tangshu]]*, vol. 121.
* *[[Xin Tangshu]]*, vol. 224, part 1.
* *[[Zizhi Tongjian]]*, vols. 217, 218, 219, 220, 221, 222, 223.
Uranium Heart

***Uranium Heart*** er det fjerde musikkalbumet til Highasakite og ble utgitt i  av Propeller Recordings. Albumet ble nominert til Spellemannprisen 2019 i kategorien beste popgruppe 

## Sporliste
# «Too Early» (4:06)
# «Revolution» (4:04)
# «I Call Bullshit» (3:58)
# «Mexico» (4:09)
# «Mexico, Pt. 2» (1:08)
# «Hail Of Bullets» (5:44)
# «Out Of Order» (4:07)
# «Egomaniac» (6:50)
# «Uranium Heart» (4:00)
# «Stick With You» (2:45)
# «Outro» (1:48)

Alle sporene er skrevet av Ingrid Helene Håvik. "Outro" er skrevet av Trond Bersu.

## Referanser


## Eksterne lenker
*
Kongedømmet Sinhala

**Kongedømmet Sinhala** eller **det sinhalesiske kongedømme** refererer til ni forskjellige, suksessive singalesiske kongedømmer i dagens Sri Lanka, som kom og gikk avhengig av hvor hovedstaden befant seg. Det første av disse kongedømmene ble opprettet 543 f.Kr., og det siste varte til 1815 e.Kr.

## Referanser
Alpint under Arktiske vinterleker 2016

**Alpint under Arctic Winter Games 2016** ble arrangert fra 8. til 10. mars 2016 i Sisorarfiit i Nuuk på Grønland.

Det ble konkurrert i slalåm, storslalåm, parallellslalåm og lagkonkurranse, der de individuelle konkurransene var inndelt i gutter og jenter, samt aldersklasse junior og ungdom.

## Resultater gutter

## Resultater jenter

## Resultater lagkonkurranse
Resultater:

## Referanser
Idahoterritoriet

**Idahoterritoriet** () var et amerikansk territorium, som eksisterte i perioden 4. mars 1863-3 juli 1890. Deretter ble det den til den amerikanske delstaten Idaho.

## Referanser
Keiserinne Xin

**Keiserinne Xin** (kinesisk: 辛皇后, hennes personlige navn er ukjent; død 761), var keiserinne og hustru til Shi Siming, en general under Kinas Tang-dynasti som ble keiser i opprørsstaten Yan under Anshi-opprøret.

## Liv og virke
### Bakgrunn
Den fremtidige keiserinne Xin sies å ha vært av adelsslekt. Da Shi Siming var ung og fortsatt fattig, var det hun som instisterte på å gidte ham, og fikk sin vilje til slutt. Han fikk i det minste én sønn med ham, Shi Chaoqing (史朝清); hans eldste sønn Shi Chaoyi var ikke hennes sønn.  

### Keiserinne
Etter at Shi Siming, som hadde tjent under Yans grunnlegger An Lushan, drepte An Lushans sønn og etterfølger An Qingxu i 759, erklærte han seg selv til keiser av Yan og gjorde hustruen til keiserinne. Det blir sagt at han begunstiget både henne og hennes sønn Shi Chaoqing, og muligens også gjorde Shi Chaoqing til sin kronprins.  Da han angrep Tang-dynastiets  østlige hovedstad  Luoyang sammen med Shi Chaoyi, etterlot han henne i sin base Fanyang (范陽, det moderne Beijing), med Shi Chaoqing som sin stedfortreder som leder. I 761, etter at Shi Chaoyi, i frykt for at Shi Siming skulle drepe hamselb, fikk Shi Siming drept først, sendte han ordre i Shi Simings navn til Fanyang om å drepe Shi Chaoqing, og da ble også keiserinne Xin drept.

## Noter, referanser


## Kilder
* *[[Tangshu]]*, vol. 225, part 1.
* *[[Zizhi Tongjian]]*, vols. 221, 222.
Purandohkt

**Purandokht**, også kalt *Buran* eller *Boran* (død 632) var en persisk dronning av sassanide-ætten. Hun regjerte mellom 630 og 631. Hun var en av to kvinnelige monarker i Persia. Hun var datter av Khosrau II og tiltrådte tronen etter mordet på usurpatoren Shahrbarz, som hadde avsatt og myrdet hennes brorsønn. Hun gjorde store men mislykkede forsøk på å styrke sentralmakten. Hun ble etterfulgt av sin søster, Azarmidokht.

## Litteratur
* Haleh Emrani: *[https://web.archive.org/web/20150815045421/http://www.sasanika.org/wp-content/uploads/e-sasanika5-Emrani.pdf Like Father, Like Daughter: Late Sasanian Imperial Ideology & the Rise of Bōrān to Power]*. I: *E-Sasanika* 5 (2009).
* H.M. Malek, V. Sarkhos Curtis: *History and Coinage of the Sasanian Queen Bōrān (AD 629–631).* I: *The Numismatic Chronicle* 158, 1998, s. 113–129.
* Antonio Panaino: *Women and Kingship. Some remarks about the enthronisation of Queen Boran and her sister Azarmigduxt*. I: Josef Wiesehöfer, Philip Huyse (Hrsg.): *Eran ud Aneran. Studien zu den Beziehungen zwischen dem Sasanidenreich und der Mittelmeerwelt*. Stuttgart 2006, s. 221–240.
Bonifatius V

**Bonifatius V** (født 575 i Napoli, død 25. oktober 625 i Roma) var pave fra 23. desember 619, til sin død i 625. Han jobbet for kristningen av England, og utstedte et dekret som erklærte kirker som steder for sikker tilflukt (*sanktuarier*), også kalt «kirkeasyl».

## Liv og virke
Bonifatius V var napolitaner.

Han etterfulgte pave Adeodatus I, etter en sedesvakans på over ett års varighet.

Før han ble konsekrert, hadde Italia vært plaget av evnukken Eleutherius, som var eksark av Ravenna. Den patrisiske pretendenten rykket frem mot Roma, men før han nådde frem til byen, ble han drept av sine egne soldater.

### Kirkeasyl og andre forordninger
*[[Liber Pontificalis]]* forteller at Bonifatius foretok visse reguleringer angående retten til sikkert tilfluktssted (*sanktuarier*), «kirkeasyl». Videre forteller den at paven bød de kirkelige notarene å respektere keiserdømmets lovgivning vedrørende testamenter. Han forordnet videre at akolytter ikke lenger skulle kunne overføre martyrrelikvier fra ett sted til et annet, og at de i Laterankirken ikke skulle kunne ta diakonenes plass, i forbindelse med forrettelsen av dåpens sakrament. Bonifatius fullførte og konsekrerte Sankt Nikomedes-kirkegården ved Via Nomentana.

I *Liber Pontificalis* beskrives Bonifatius som «den mildeste av menn», som i særdeleshet utmerket seg ved sin store kjærlighet til sitt presteskap.

### Den engelske misjon
Beda venerabilis skriver om pave Bonifatius' særlige omsorg for den engelske kirke. Hans «formaningsbrev», som han skal ha rettet til erkebiskop Mellitus av Canterbury, og til biskop Justus av Rochester, er begge gått tapt for historikerne, men visse andre brev fra hans hånd er blitt bevarte. Ett er skrevet til biskop Justus, etter at han hadde etterfulgt Mellitus som erkebiskop av Canterbury i 624, som tildeler ham palliet og instruerer ham til å skulle «ordinere biskoper når forholdene skulle kreve det». Ifølge Beda, sendte pave Bonifatius også brev til kong Edwin av Northumbria i 625, og oppfordret ham til å gå over til den kristne tro. Han skal også ha sendt brev til den kristne prinsesse Æthelburg av Kent, Edwins hustru, som formante henne til å gjøre det beste hun kunne for å bringe mannen til konversjon (Beda, H.E., II, vii, viii, x, xi).

Pave Bonifatius V ble begravet i Peterskirken 25. oktober 625. Han ble etterfulgt av pave Honorius I.

## Referanser


## Litteratur
*Beda.  *[[Anglernes kirkes historie]]*
*Gasquet, Francis Aidan. *A Short History of the Catholic Church in England*, 19
*Hunt, William. *The English Church from Its Foundation to the Norman Conquest*. Vol. 1. "A History of the English Church", W. R. W. Stephens and William Hunt, ed. London: Macmillan and Co., 1912. 49, 56, 58
*Jaffé, *Regesta Pontificum Romanorum ab condita ecclesia ad annum 1198*.  Berlin, 1851; 2d ed., Leipsic, 1881–88.  I, 222
*Jungmann, *Dissertationes Selectae in Historiam Ecclesiasticam*, II, 389.
**[[Liber Pontificalis]]* (ed. Duchesne), I, 321–322
*Mansi, Gian Domenico. X, 547–554
*Mann, Horace K. *Lives of the Popes* I, 294–303
Frederick av Hallum

**Frederick av Hallum** (frisisk: **Freark fan Hallum**, født ca. 1113 i  Hallum, død 5. mars 1175) var en premonstratenserprest og kanonisert. Han var grunnlegger av og første abbed i Mariengaarde abbedi i Friesland i Nederland.

Frederik ble prest i sin hjemby etter å ha studert ved katedralskolen ved domkirken i Münster. Han utmerket seg med en stor sjelelig inderlighet og førte et liv i beskjedenhet. Etter sin mors død sluttet han seg til premonstratenserne og grunnlag klosteret Mariëngaarde, som blomstret under hans ledelse. Han utøvde også en positiv innflytelse på sine omgivelser. Han brakte adelen i de nederlandske stater til å bilegge sine tvister og viste seg som en faderskikkelse for de fattige og ulykkelige.

Han døde i år 1175 og ble begravet på Mariengaarde.

Etter hans død skjedde det mange mirakler. Relikvier av Frederick lå i Hallum inntil 1614, hvoretter de for å unngå å falle i hendene på kalvinister ble overført til klosterkirken i Bonne-Espérance nær Vellereille-les-Brayeux i vallonsk Hainaut, hvor de ble plassert i 1616 eller 1617. De ble overført til Leffe abbedi nær Dinant i 1938. 

Kanoniseringen av den hellige Frederik ble formelt ratifisert i 1728.

Han feires hvert år den 4. februar av Premonstratenserordenen og i Utrecht erkebispedømme.

## Eksterne lenker
* 
* Norbertine Vocations: St. Frederick
* Het Meertens Instituut over Frederik van Hallum
Vitenskapsåret 1727

**Vitenskapsåret 1727** er en oversikt over hendelser, prisvinnere, fødte og avdøde personer med tilknytning til vitenskap i 1727.

## Astronomi
* James Bradley oppdager årlig aberrasjon, et viktig grunnlag for det heliosentriske verdensbildet.

## Teknologi
* Edward Scarlett konstruerer de første brillene med stenger som hviler på ørene. London.

## Botanikk
* Stephen Hales får publisert «Vegetable Staticks» om eksperimenter i plantefysiologi, and utfører de første målingene av blodtrykk.. London.

## Prisvinnere
* Det franske vitenskapsakademiet gir en pris for løsningen av den optimale plasseringen av master på et skip. Pierre Bouguer vinner prisen for avhandlingen «Sur la meilleure manière de former et distribuer les mâts des bateaux» (*Om den beste måten å danne og plassere båtmastene*). 19 år gamle Leonhard Euler deltok også i konkurransen.

## Fødsler
* 7. april − Michel Adanson (død 1806), fransk botaniker.
* Ukjent dato − Peter Woulfe (død 1803), irsk kjemiker.

## Dødsfall
* 31. mars − Isaac Newton (født 1643), engelsk fysiker.
 
## Referanser
Clinocarinispa

***Clinocarinispa*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
Middelsstore (ca. 7-8 millimeter), avlange, brungule og svarte bladbiller. Hodet er nokså lite, antennene kraftige, holdes gjerne samlet og framoverrettet. Pronotum er avrundet trapesformet, fint punktert. Antennene består av 11 ledd og er noe spoleformede. Dekkvingene er jevnbrede og har 8 punktstriper og tre opphøyde lengderibber, rundede i spissen med fine tenner.

## Levevis
Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artene lever på planter i flere ulike familier.

## Utbredelse
Slekten er kjent fra Trinidad i nord til Paraguay i sør.

## Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **[[Chalepini]]** Weise, 1910
******* slekten ***Clinocarinispa*** Uhmann, 1935
******** *[[Clinocarinispa bisbicarinata]]* Uhmann, 1935
******** *[[Clinocarinispa debeauxi]]* Uhmann, 1940
******** *[[Clinocarinispa fasciata]]* (Weise, 1910)
******** *[[Clinocarinispa fasciatipennis]]* (Pic, 1932)
******** *[[Clinocarinispa humeralis]]* (Fabricius, 1801)
******** *[[Clinocarinispa plaumanni]]* Uhmann, 1938
******** *[[Clinocarinispa sauveuri]]* (Chapuis, 1877)
******** *[[Clinocarinispa subhomalina]]* Uhmann, 1938
******** *[[Clinocarinispa transversa]]* Uhmann, 1963
******** *[[Clinocarinispa vinculata]]* (Weise, 1905)

## Litteratur
* ''Clinocarispa'' på ITIS
* Hispines of the World - ''Clinocarinispa''

## Eksterne lenker

* 
*
Otemanu

**Otemanu** (fransk: *Mont Otemanu*) er det høyeste fjellet på Bora Bora. Fjelltoppen ligger 727 meter over havet.

## Eksterne lenker
*
Bioingeniørfaglig institutt

**Bioingeniørfaglig institutt** (**BFI**) er en selvstendig faglig enhet NITO, og ledes av et fagstyre som er valgt av medlemmene ved direkte valg. BFI ivaretar bioingeniørenes fag- og profesjonsinteresser, og instituttets prioriterte arbeidsområder vil til enhver tid gjenspeile utviklingen innen bioingeniørfaget. BFI har som ambisjon å være med på å forme samfunnets helse- og omsorgspolitikk og arbeider aktivt med å synliggjøre bioingeniørens kompetanse og rolle i norsk helsevesen. Instituttet eier og gir ut det vitenskapelige tidsskriftet Bioingeniøren.

Instituttet ivaretar bioingeniørenes autorisasjon, informerer om, veileder og behandler søknader om spesialistgodkjenning for bioingeniører som ønsker å gjennomføre et spesialistgodkjenningsløp. Gjennom instituttets studiefond ytes det økonomisk støtte til medlemmene slik at de kan drive faglig utvikling som kan bidra til å heve bioingeniørfaget.   

Det er en prioritert oppgave for BFI å legge til rette for videreutvikling av den faglige og etiske standarden i utdanning og utøvelsen av alle sider av bioingeniørfaget.  

## Historie
Norsk Medisinsk Laboratorieteknikerforening ble konstituert den 14. november 1962. Organisasjonen bestod da av 22 medlemmer. De viktigste årsakene for organisasjonens stiftelse var for å bedre medlemmenes lønns- og arbeidsvilkår, opprette et eget tidsskrift, høyne utdannelsen, arbeide for å få autorisert laboratorieteknikeryrket og søke kontakt med innen- og utenlandske organisasjoner. I 1966 skjedde det et navneskifte til Norsk fysiokjemikerforbund der Irene Reinskou tok over som forbundsleder. I 1987 ble «Bioingeniør» ny felles yrkestittel for de ulike fagområdene, og samme år gikk Norsk fysiokjemikerforbund gjennom nok en navneendring, denne gang til Norsk bioingeniørforbund, mer kjent som NOBI. To år senere, i 1989, fusjonerte NOBI og Bioingeniørforbundet (MIP-ingeniørene) seg sammen og utgjorde så en medlemsmasse på 3600 medlemmer. Bioingeniørforbundet bestod av en egen yrkesgruppe, såkalte «MIP-ingeniører». Dette var medisinske laboratorieingeniører innen mikrobiologi, immunologi og patologi.
 
I 1997 fusjonerte NOBI og NITO seg sammen. Bioingeniørfaglig institutt (BFI) etableres som en selvstendig faglig enhet i NITO.  har BFI 5500 yrkesaktive medlemmer og over 1500 student- og pensjonistmedlemmer

## Referanser


## Eksterne lenker
* Offisielt nettsted
Halne kraftverk

**Halne kraftverk** er et vannkraftverk i Eidfjord kommune i Vestland, et elvekraftverk som utnytter et fall på ca 60 meter.

Installert effekt er 10 kW fra en peltonturbin. Årsproduksjon er 0,04 GWh (estimerte tall). Kraftverket forsyner Telenors mobilstasjon og Halne fjellstova.

Stedsnavnet «Halne» er en forvanskning av «Halvfar», fordi stedet ligger halvveis mellom Eidfjord og Hallingdalen.

## Referanser


## Kilder
* 
* NVE vannkraftdatabase

## Eksterne lenker
* Online: Full mobildekning på vidda – takket være vannkraft
Helene Marie Fossesholm

**Helene Marie Fossesholm** (født 2001) er en norsk tidligere langrennsløper og terrengsyklist som representerte Eiker Skiklubb i ski. Fosseholm vant gull på både 5&nbsp;km klassisk og 15&nbsp;km fristil fellesstart i junior-VM på ski 2020. Hun fikk også sølvmedalje på 5&nbsp;km fristil og 15&nbsp;km klassisk fra junior-VM på ski 2019. Hun fikk i tillegg en gullmedalje i stafett i det samme mesterskapet. Hun ble regnet som et stort talent, og ble omtalt som «den nye Marit Bjørgen».

## Karriere
I junior-NM på ski 2018 tok hun gull i samtlige tre konkurranser, og på 5&nbsp;km fristil var hun også raskest uansett aldersklasse. I senior-NM ble hun nr. 11 på den samme distansen. Hun tok bronse på 15 km fellesstart i NM 2020. I februar 2020 gikk hun inn til 5. plass på 10 km fellesstart i Falun. Under senior-NM i Granåsen i Trondheim januar 2021 tok hun gull på 10 km fri med intervallstart og bronse på 15 km med skibytte. 

I januar 2019 het det i en pressemelding fra Norges Skiforbund at Fossesholm hadde gjennomgått hormonbehandling i perioden 2014–2017 grunnet lav vekst. Siden preparatet som ble benyttet sto på den internasjonale dopinglisten, måtte det søkes om dispensasjon fra Verdens antidopingbyrå, noe som ble innvilget.

I tillegg til å gå langrenn har hun også konkurrert i terrengsykling. Hun tok bronse på rundbane for juniorer under VM i terrengsykling 2019.

I ski-VM 2021 gikk hun ankeretappen på Norges lag som tok gull på 4 × 5 km stafett. Tiril Udnes Weng, Heidi Weng og Therese Johaug gikk de tre første etappene.

Hun vant Skandinavisk Cup 2024/25, og kom på tredjeplass i Toppidrettsveka 2025.

I oktober 2025 kunngjorde hun at hun la opp som langrennsløper og skulle starte på medisinstudiet. Avgjørelsen kom overraskende på NRKs langrennsekspert Torgeir Bjørn.
## Referanser


## Eksterne lenker
* 
*
Francesco Berni

**Francesco Berni** (født omkring 1497 i Lamporecchio i Den florentinske republikk, død 26. mai 1536 i Firenze) var en italiensk dikter.

Francesco Berni er kjent for sin omarbeidelse av Matteo Maria Boiardos epos *[[Orlando innamorato]]*. Mest berømt er Berni for sine sonetter, der han blander en burlesk og alvorlig stil.

## Referanser


## Kilder
* Svensk uppslagsbok. Malmö 1939
Sømboring

**Sømboring** er boring som utføres av en fjellsprenger for å etterlate en rett flate etter utsprenging. Resultatet er en såkalt skjæring. Sømboring går ut på å bore mange hull langs en linje som ikke fylles med sprengstoff.

Sømboring vil fungere som en stopper for selve utsprengingen. Fjellet sprenges imot sømboringslinjen.

Sømboring hører også sammen med kontursprengning.

Et alternativ til sømboring er wiresaging.

## Referanser


## Eksterne lenker
*Bergsprengning – veier til ønsket kvalitet. Statens vegvesen
Kjernebor

Et **kjernebor** er et type bor som brukes i bygg- og anleggsbransjen for å bore større hull i betong. Navnet kommer fra konstruksjonsdelen («kjernen») fra hulrommet som blir tl overs etter utført boring.

Kjernebor klarer som regel å kutte armeringsjern i motsetning til vanlige betongbor som gjerne ødelegges når de støter på metall. Kjerneboring krever mer forberedelser enn vanlig boring. Kontinuerlig tilførsel av vann er nødvendig, dette er for å minimere friksjon samt å kjøle ned kjerneboret underveis.

## Andre bruksområder
Kjerneboring blir også brukt i sammenheng med geologiske undersøkelser, i forskningssammenheng som for eksempel for undersøkelse av iskjerner, og ved undersøkelser av broer av betong for å undersøke kvaliteten på betongen samt for å se etter armeringskorrosjon eller klorid- og karboninntregning.
Gelasius I

**Gelasius I** (født i Kabylia, død 19. november 496 i Roma) var pave fra den 1. mars 492 til sin død. Han æres som helgen i den katolske kirke, med minnedag 21. november.

## Liv og virke
### Bakgrunn
Om Gelasius' opphav er det kjent at faren var en prest ved navn Valerius, og at han i et brev til keiser Anastasios I kalte seg «Romanus natus» men i *[[Liber Pontificalis]]* sies å være av «natione Afer» noe som er blitt tolket som at han kom fra Afrika, en oppfatning som er blitt alment utbredt. Historikeren J. Conant mener at de to opplysningene godt kan la seg harmonisere, ved det at «Romanus natus» godt kan indikere at han ble født innen det romerske Afrika, med sine borgere av Roma, ble erobret av vandalene.

### Pave
Gelasius ble valgt til pave den 1. mars 492, som etterfølger etter Felix III. Han kjempet for å bevare de gamle tradisjoner, og mente at den prestelige myndighet var høyere rangert enn den kongelige, noe som gjerne ble gjentatt gjennom middelalderen. Lenge tilskrev man Gelasius kanoniseringen av de hellige skrifter, men den katolske kirkers forskere er kommet til at det heller antagelig var pave Damasus I.

Gelasius skrev mange hymner og en messebok.

Han bidro med en viktig doktrine som tok opp den oppdeling mellom veldslig og åndelig makt som han anså skulle råde mellom paven og keiseren. Det gjaldt den gang å markere rolleavgrensningen mellom paven og keiser Anastosios I, Odoaker og Theoderik; mellom pavedømmet («auctoritas sacrata pontificum») og keiserdømmets («regalis potestas»).

Denne dualistiske doktrine om «de to sverd» skulle under høymiddelalderens kirkereformer få stor betydning for å styrke kirkens myndighet og pavens  autoritet i relasjon til monarker.

Et skrift fra pave Gelasius (*Ad Rufinum et Aprilem episcopos*) oppviser det første belegg for adjektivet *modernus*; han benytter det for å avgrense nye lærer (*admonitiones modernas*) fra gamle regler (*antiquis regulis*).

## Referanser


## Kilder
* Catholic Encyclopedia, Volume VI (1909)

## Eksterne lenker
*
Eluering

I analytisk og organisk kjemi er **eluering **prosessen ved å ekstrahere ett kjemisk stoff fra et annet ved å "vaske" det i en løsning. 

I væskekromatografi forsøk vil for eksempel en analytt bli adsorbert eller bundet til en adsorbent i væskekromatografikolonnen. Adsorbenten er ofte et fast stoff (stasjonærfasen) i pulverform som er belagt på en fast bærer. 
Eluering er deretter proessen med å fjerne analytter fra adsorbenten ved å la et løsemiddel renne gjennom kolonnen (mobilfasen). Når mobilfasen «eluerer» eller går ned gjennom kromatografikolonnen, kan de enten passere gjennom adsorbenten/ analytkomplekset eller de kan forskyve analyten ved å binde til adsorbenten i stedet. Forskjellige stoffer vil bruke forskjellig tid gjennom kolonnen. Dette har med hvordan de forskjellige stoffene binders seg med mobilfasen. Vanligvis vil en ha en type detektor etter kolonnen for å sjekke hva som blir eluert. 

## Referanser
Roy Angelvik

**Roy Angelvik** (født 22. september 1975) er en norsk politiker (FrP). Han er statssekretær for fiskeriminister Harald Tom Nesvik. 

Angelvik tok fagbrev som kokk i 1994, og jobbet som kokk fram til 2001 og har vært næringsdrivende med restaurant, catering og kantinevirksomhet i flere år.

Han har vært lokallagsleder, fylkesleder og deretter kommunestyrerepresentant for FrP i Sør-Trøndelag. Han var politisk rådgiver i Nærings- og fiskeridepartementet desember 2015 til mai 2016. Deretter var han statssekretær i samme departement fra mai 2016.

Han var medredaktør for kokeboka *Matgleder fra Trøndelag* som kom ut i 2002. 

## Referanser


## Eksterne lenker
*
Lillevannsskogen (Oslo)

**Lillevannsskogen** (1-85, 10-42) er en vei i Vestre Aker (tidl. Vindern) bydel i Oslo. Veien starter ved Lillevannsveien og er en blindvei på sørsiden av Lillevann med flere grener.

## Se også
*Liste over Oslos gater

## Referanser


## Eksterne lenker
*